**Nagymányok Város Önkormányzata**

**Nagymányoki Értéktár Bizottság**

Szám: 1077-4/2017

**NAGYMÁNYOKI ÉRTÉKTÁR BIZOTTSÁG**

**ÜLÉS JEGYZŐKÖNYVE**

Készült: 2017. október 16-án

Nagymányok Város Önkormányzata

Nagymányoki Értéktár Bizottság

**N a g y m á n y o k**

Szám: NÉB

**J E G Y Z Ő K Ö N Y V**

**Készült:**

2017. október 16-án a Nagymányoki Értéktár Bizottság alakuló ülésén.

Az ülés összehívására a mellékelt meghívó alapján került sor.

**Az ülés helye:**

A Nagymányoki Német Nemzetiségi Önkormányzat irodája (Petőfi u. 67.)

**Jelen vannak:**

A mellékelt jelenléti ív szerint:

Stallenberger József, Bitterné Varga Mónika, Hoffmann Antalné, Melcherné Nagy Bernadett, Stix Mária (5 fő)

**Távolmaradását bejelentette:**

 ------------

**Tanácskozási joggal jelen van:**

Dr. Klausz Judit jegyző

**Jegyzőkönyv vezető:**

 Hoffmann Antalné

Stallenberger József a Nagymányoki Értéktár Bizottság elnöke köszönti az alakuló ülés résztvevőit.

A jelenléti ív alapján megállapítja, hogy a bizottság határozatképes.

Jegyzőkönyv hitelesítőnek javasolja: Melcherné Nagy Bernadett tagot.

A bizottság tagjai 5 igen szavazattal, egyhangúlag megválasztják jegyzőkönyv hitelesítőnek Melcherné Nagy Bernadettet.

Stallenberger József a Nagymányoki Értéktár Bizottság elnöke előterjeszti az ülés napirendi javaslatát.

**N a p i r e n d i j a v a s l a t:**

**1.** Az értéktár bizottság működését szabályozó törvényi, rendeleti háttér *(szóbeli előterjesztés)* Előadó: Stallenberger József elnök

**2.** Az értéktár bizottság iktatásának, levelezésének, ügymeneteinek rendje *(szóbeli előterjesztés)* Előadó: Dr. Klausz Judit jegyző

**3.** Az értéktár bizottságinformációinak, dokumentumainak nyilvános megjelenése *(szóbeli előterjesztés)* Előadó: Stallenberger József elnök

**4.** Az értéktár bizottság szakmai partnereinek tájékoztatása, együttműködés kezdeményezése *(szóbeli előterjesztés)* Előadó: Stallenberger József elnök

**5.** Az értéktár bizottság üléseinek tervezett rendje *(szóbeli előterjesztés)*  Előadó: Stallenberger József elnök

**6.** A települési egyesületek, civil szervezetek, magánszemélyek tájékoztatása *(szóbeli előterjesztés)*  Előadó: Stallenberger József elnök

**7.** Egyebek, a bizottsági tagok kérdései, bejelentései

A bizottsági tagok részéről a napirendre vonatkozóan más javaslat nem hangzik el.

A bizottság az előterjesztett napirendi javaslatot 5 igen szavazattal, egyhangúlag elfogadja.

**N a p i r e n d m e g t á r g y a l á s a:**

**1. napirendi pont:** Az értéktár bizottság működését szabályozó törvényi, rendeleti háttér *(szóbeli előterjesztés)*

 **Előadó:** Stallenberger József elnök

Stallenberger József: Az alábbi szabályozókról, működési információkról tájékoztatja a bizottság tagjait:

* Az érték-piramis logikai rendszere
* 2012. évi XXX. törvény a magyar nemzeti értékekről és a hungarikumokról
* 114/2013. (IV.16.) Kormányrendelet a magyar nemzeti értékek és a hungarikumok gondozásáról
* Nagymányok Város Önkormányzata Képviselő-testületének 174/2017. (IX.28.) sz. határozata a Nagymányoki Értéktár Bizottság létrehozásáról
* A Nagymányoki Értéktár Bizottság Szervezeti és Működési Szabályzata
* Iratminták: Javaslat az értéktárba való felvételhez, Hozzájáruló nyilatkozat fotók használatához.
* Tájékoztató a területi Völgységi Értéktár Bizottság tevékenységéről
* Tájékoztató a Tolna Megyei Értéktár Bizottság tevékenységéről

A Nagymányoki Német Nemzetiségi Önkormányzat a 37/2017. (V.9.) számú határozatával kezdeményezte a települési értéktár létrehozását. Az értéktári munka szorosan összefügg a nemzetiségi önkormányzat hagyományőrző, kultúra ápoló feladataival.

A Nagymányoki Értéktár Bizottság elnökéről, tagjairól és Szervezeti és Működési Szabályzatáról Nagymányok Város Önkormányzata a 2017. szeptember 28-i ülésén a 174/2017. számú határozatával döntött.

Az előterjesztett napirenddel kapcsolatosan további kérdés, hozzászólás nem hangzik el.

A bizottság 5 igen szavazattal, ellenszavazat és tartózkodás nélkül a következő határozatot hozza:

**Nagymányoki Értéktár Bizottság**

**1/2017.(X.16.) NÉB határozata**

A Nagymányoki Értéktár Bizottság megtárgyalta

Stallenberger József elnök előterjesztését az értéktári működés

törvényi hátteréről és azt elfogadja.

**2. napirendi pont:** Az értéktár bizottság iktatásának, levelezésének, ügymeneteinek rendje *(szóbeli előterjesztés)*

 **Előadó:** Dr. Klausz Judit jegyző

Dr. Klausz Judit: tájékoztatja a bizottságot az adminisztratív ügyek menetéről, feltételeiről. Átadja a tagoknak a vonatkozó törvény, kormányrendelet és az SZMSZ fénymásolatait.

* Iktatás: az önkormányzat iktatási rendszerében
* Levelezés (postacím): a városi önkormányzat postacímére: 7355 Nagymányok, Dózsa György utca 28.
* Települési honlap használata: külön opció létrehozása a települési honlapon a NÉB-nek – erről egyeztessen az elnök az informatikussal.
* Javaslatok beérkezése: a polgármester nevére, az önkormányzat címére. A beérkező dokumentumokat a Hivatal továbbítja majd az elnöknek.
* Tájékoztatás a döntésekről: a települési honlapon.
* Hivatalos pecsét: Nagymányok Város Önkormányzata pecsétje.
* Új e-mail cím: az elnök egyeztessen az informatikussal egy új e-mail cím létrehozásáról a Tarr Kft-vel.

Az előterjesztett napirenddel kapcsolatosan további kérdés, hozzászólás nem hangzik el.

A bizottság 5 igen szavazattal, ellenszavazat és tartózkodás nélkül a következő határozatot hozza:

**Nagymányoki Értéktár Bizottság**

**2/2017.(X.16.) NÉB határozata**

A Nagymányoki Értéktár Bizottság megtárgyalta

Dr. Klausz Judit jegyző előterjesztését a települési értéktári munka

ügyrendjéről és azt elfogadja.

**3. napirendi pont:** Az értéktár bizottságinformációinak, dokumentumaink nyilvános megjelenése *(szóbeli előterjesztés)*

 **Előadó:** Stallenberger József elnök

Stallenberger József: Javasolja, hogy a települési honlapon külön oldalon jelenjenek meg az értéktár bizottság anyagai (ülések időpontja, iratminták, ajánlások, döntések, szöveges és képes bemutatók a települési értékekről). Javasolja, hogy a városi TV hirdetési felületén is jelenjen meg egy rövid felhívás a települési értékek feltárásához (a honlapra utalva). Az elnök 30 napon belül jelentesse meg az információkat.

Stix Mária: Felajánlja a tájékoztatásra a művelődési ház Facebook csoportjának felülelét, amit a településen sokan olvasnak.

Az előterjesztett napirenddel kapcsolatosan további kérdés, hozzászólás nem hangzik el.

A bizottság 5 igen szavazattal, ellenszavazat és tartózkodás nélkül a következő határozatot hozza:

**Nagymányoki Értéktár Bizottság**

**3/2017.(X.16.) NÉB határozata**

A Nagymányoki Értéktár Bizottság megtárgyalta

Stallenberger József elnök előterjesztését az értéktári munka

nyilvánosságáról, és utasítja az elnököt, hogy a helyi televízió reklámjában,

a városi honlapon valamint a művelődési ház közösségi oldalán

30 napon belüli jelenjenek meg a települési értéktár bizottság információi.

**4. napirendi pont:** Az értéktár bizottság szakmai partnereinek tájékoztatása, együttműködés kezdeményezése *(szóbeli előterjesztés)*

 **Előadó:** Stallenberger József elnök

Stallenberger József: Javasolja, hogy a bizottság rövid levélben tájékoztassa a területi (Völgységi Értéktár Bizottság 7150 Bonyhád, Széchenyi tér 12. Dr. Szőts Zoltán elnök), valamint a megyei (Tolna Megyei Értéktár Bizottság 7100 Szekszárd, Szent István tér 11-13. Dr. Say István elnök) értéktár bizottságot a Nagymányoki Értéktár Bizottság létrejöttéről, valamint ajánlja fel a jövőbeni együttműködés lehetőségét.

Klausz Judit: A Nagymányoki Értéktár Bizottság megalakulásáról szóló tájékoztatást a Polgármesteri Hivatal el fogja küldeni a partnereknek.

Az előterjesztett napirenddel kapcsolatosan további kérdés, hozzászólás nem hangzik el.

A bizottság 5 igen szavazattal, ellenszavazat és tartózkodás nélkül a következő határozatot hozza:

**Nagymányoki Értéktár Bizottság**

**4/2017.(X.16.) NÉB határozata**

A Nagymányoki Értéktár Bizottság megtárgyalta

Stallenberger József elnök előterjesztését az értéktár szakmai

kapcsolatairól, és utasítja az elnököt, hogy 30 napon belül vegye fel a

kapcsolatokat a Völgységi Értéktár és a Tolna Megyei Értéktár vezetőivel.

**5. napirendi pont:** Az értéktár bizottság üléseinek tervezett rendje *(szóbeli előterjesztés)*

 **Előadó:** Stallenberger József elnök

Stallenberger József: Az SZMSZ szerint évente legalább két bizottsági ülést kell tartani. Javasolja, hogy lehetőleg a tavaszi (április) és az őszi (szeptember) időszakban kerüljön sor ezekre. Szükség esetén (sürgős ügyek, felgyülemlett tennivalók) természetesen gyakoribb ülések is indokoltak lehetnek. Javasolja a bizottság tagjainak, hogy hétfői napokra, lehetőleg 16 órára tervezzék az üléseket. A városközponti elhelyezkedés miatt javasolja, hogy a Nagymányoki Német Nemzetiségi Önkormányzat irodájában (Petőfi u. 67.) legyenek a bizottság ülései. A nemzetiségi önkormányzat az iroda átengedésével is támogatja az értékőrző tevékenységeket, amit a bizottság tisztelettel megköszön.

Az előterjesztett napirenddel kapcsolatosan további kérdés, hozzászólás nem hangzik el.

A bizottság 5 igen szavazattal, ellenszavazat és tartózkodás nélkül a következő határozatot hozza:

**Nagymányoki Értéktár Bizottság**

**5/2017.(X.16.) NÉB határozata**

A Nagymányoki Értéktár Bizottság megtárgyalta

Stallenberger József elnök előterjesztését az értéktár bizottság üléseinek

rendjéről és úgy dönt, hogy az üléseket az SZMSZ szabályozása szerint,

lehetőleg hétfői napokon tartja a Nagymányoki Német Nemzetiségi

Önkormányzat által felajánlott iroda helyiségben a Petőfi u. 67. szám alatt.

**6. napirendi pont:** A települési egyesületek, civil szervezetek, magánszemélyek tájékoztatása *(szóbeli előterjesztés)*

 **Előadó:** Stallenberger József elnök

Stallenberger József: Az elektronikus tájékoztatás mellett mindig nagy szerepe van a személyes kapcsolattartásnak. Ezért javasolja a bizottság tagjainak, hogy egyeztessenek, ki melyik civil szervezettel, egyesülettel van kapcsolatban (tagként vagy jó ismerősként), és így a személyes kontaktusok felhasználásával támogassa az értéktári javaslatok elkészítését.

Bitterné Varga Mónika: Fel lehetne ajánlani, hogy szívesen fogadjuk a padlások rejtett kincseit.

Stallenberger József: a helytörténeti gyűjteményeknek raktározási gondjai vannak, célszerű lenne szelektáltan gyűjteni a tárgyi emlékeket.

Hoffmann Antalné: Az értékek számbavételénél számítani kell Dull Zoltán településtörténeti ismereteire.

Stix Mária: A jövőben fontos lenne a bányász hagyományok felszínen tartása. Ennek részleteiről, a bányásznap megünnepléséről a polgármester úrral fog egyeztetni.

Stallenberger József: A beszélgetésből levonható információk alapján a bizottsági tagok az alábbi területeket tudják kiemelten segíteni:

* Stallenberger József: település- és ipartörténet, természeti adottságok, iskola
* Bitterné Varga Mónika: egyházközség – szakrális emlékek, székely kör
* Hoffmann Antalné: civil szervezetek, borbarátok, sportkör, könyvtár
* Melcherné Nagy Bernadett: német nemzetiségi hagyományőrző egyesület
* Stix Mária: művészeti tevékenységek, nyugdíjas szervezetek

Az előterjesztett napirenddel kapcsolatosan további kérdés, hozzászólás nem hangzik el.

A bizottság 5 igen szavazattal, ellenszavazat és tartózkodás nélkül a következő határozatot hozza:

**Nagymányoki Értéktár Bizottság**

**6/2017.(X.16.) NÉB határozata**

A Nagymányoki Értéktár Bizottság megtárgyalta

Stallenberger József elnök előterjesztését az

egyesületek és szervezetek személyes tájékoztatásáról,

és úgy dönt, hogy az előterjesztés szerinti felosztásban

a bizottság tagjai személyesen is tájékoztatják a szervezeteket

az értéktári javaslatok elkészítésének módjáról.

**7. napirendi pont:** Egyebek, bizottsági tagok kérdései, bejelentései

Stallenberger József: Kéri a bizottság tagjait, osszák meg egymással a telefonos és e-mail-es elérhetőségeiket, hogy könnyebb legyen a bizottságon belüli információk áramlása.

A bizottsági tagok részéről több kérdés, bejelentés nem hangzik el.

Stallenberger József elnök megköszöni a tagok aktív hozzáállását, sok és jó munkát kíván a bizottság jövőbeni működéséhez, az értéktár bizottság ülését bezárja.

 Stallenberger József Melcherné Nagy Bernadett

 elnök jkv. hitelesítő